มันนีทูเดย
กสิกรไทยเร่งออกชิปการ์ด
11 พ.ค. 2559

กสิกรไทยเร่งออกชิปการ์ด
นางนพวรรณ เจิมหรรษา รองกรรมการผู้จัดการ ธนาคารกสิกรไทย เปิดเผยว่า ธนาคารกสิกรไทยได้ออกบัตรเดบิตแบบชิปการ์ดใหม่ ที่มีความปลอดภัยสูงในการทำธุรกรรมผ่านเครื่องเอทีเอ็ม การซื้อของผ่านร้านค้าทั่วไปและร้านค้าออนไลน์ทั่วโลก โดยบัตรเดบิตกสิกรไทยแบบชิปการ์ด มี 3 รูปแบบ คือ บัตรเดบิต K-Debit Card บัตรเดบิต K-My Play และบัตรเดบิต K-Max Plus โดยมีการเพิ่มสิทธิประโยชน์ให้สอดคล้องกับไลฟ์สไตล์ลูกค้ามากขึ้น คาดว่าปีนี้จะมีลูกค้าเปลี่ยนบัตรเป็นแบบชิปการ์ด 2 ล้านบัตร
ไฟเขียวแก้กฎหมาย บตท.
คณะรัฐมนตรีมีมติอนุมัติหลักการแก้ไข พ.ร.ก.บรรษัทตลาดรองสินเชื่อที่อยู่อาศัย หรือ บตท. เพื่อขยายขอบเขตการประกอบธุรกิจ ให้สามารถรับโอนสินทรัพย์จากผู้ประกอบธุรกิจให้กู้ยืมเงิน โดยวิธีรับจำนองอสังหาริมทรัพย์ ก่อตั้งทรัสต์ หรือเป็นทรัสตีตามกฎหมายว่าด้วยทรัสต์ ประกอบกิจการที่ปรึกษาทางการเงิน หรือกิจการรับบริหารจัดการธุรกรรมทางการเงินที่อยู่ภายใต้วัตถุประสงค์ของ บตท. แก่หน่วยงานอื่นได้ เป็นต้น